Diari Oficial de la Generalitat Valenciana


Sumari del DOGV 6270, del 19-05-2010 (2010/5175)

Licitació per a la selecció de l'empresari constructor del sector industrial La Ceja de Cheste.
-----------------------------------------------------------------------------------------------

### Dades del document

Número de DOGV
:   6270

Data del DOGV
:   19-05-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/5175


Data del document
:   04-05-2010

Organisme emissor
:   Turia Actuaciones Integrales, SAU

Tipus de document
:   Anunci

Descriptors 

:   * Cheste
    * contracte administratiu

Licitació per a la selecció de l'empresari constructor del sector industrial La Ceja de Cheste. [2010/5175]  
De conformitat amb el que preveuen els articles 120 i 160 de la Llei 16/2005, de 30 de desembre, Urbanística Valenciana, i l'article 359 del Reglament d'Ordenació i Gestió Territorial i Urbanística, aprovat per Decret del Consell 67/2006, de 13 de maig, Reglament d'Ordenació i Gestió Territorial i Urbanística (ROGTU), s'anuncia, a instàncies de la mercantil Turia Actuaciones Integrales, SAU, en la seua condició d'agent urbanitzador, la licitació del procediment per a la selecció de l'empresari constructor.  
El contracte té com a objecte l'execució de les obres d'urbanització del sector industrial La Ceja de Cheste, segons el projecte d'urbanització aprovat per al dit àmbit urbanístic.  
La selecció de l'empresari constructor es regix pel plec de clàusules particulars i de prescripcions tècniques ratificat per l'Ajuntament de Cheste mitjançant Resolució de data 19 d'abril de 2010, plec que, junt amb l'alternativa tècnica i la proposició juridicoeconòmica del programa, es troba a disposició dels interessats per a la seua consulta i, si és el cas, obtenció de còpies en l'Ajuntament de Cheste (plaça Dr. Cajal, 1) i en la notaria d'Ubaldo Nieto Carol, carrer de Sant Ignasi de Loyola, 19, baixos, 46259 València.   
El preu base de licitació del contracte és de quaranta-nou milions cinc-cents setanta-dos mil nou-cents seixanta-cinc euros amb huit cèntims (80.958.872,08 €) més l'IVA corresponent.   
El contracte serà adjudicat per l'agent urbanitzador, la mercantil Turia Actuaciones Integrales, SAU.  
La selecció s'efectuarà per mitjà de procediment obert i s'adjudicarà per concurs a l'oferta econòmicament més avantatjosa, de conformitat amb els criteris d'adjudicació que figuren en el plec de clàusules particulars.  
Els licitadors hauran de constituir una garantia provisional del 3% del pressupost base de licitació. El termini per a la presentació d'ofertes és fins a les 14.00 hores del dia 24 de juny de 2010, havent de presentar-se aquestes a la notaria d'Ubaldo Nieto Carol, carrer de Sant Ignasi de Loyola, 19, baixos, 46498 València.   
La documentació pot examinar-se en la referida notaria, en horari d'obertura al públic, i podrà retirar-se en l'esmentada notaria, en semblant horari i de conformitat amb el que establix l'anunci de licitació publicat en el suplement del Diari Oficial de la Unió Europea que més avall s'indica.  
De conformitat amb el que disposa l'article 359.3 del Decret 67/2006, del Consell, pel qual s'aprova el Reglament d'Ordenació i Gestió Territorial i Urbanística s'informa, així mateix, dels següents terminis del procediment de licitació:  
1. La qualificació de la documentació administrativa presentada pels licitadors en el sobre 1 tindrà lloc el 30 de juny de 2010.  
2. Una vegada qualificada la personalitat, capacitat i solvència dels licitadors, es procedirà en acte públic i sota fe notarial a l'obertura de les proposicions econòmiques contingudes en el sobre 2 d'aquelles qualificades de forma favorable.  
3. En el termini de cinc dies hàbils des de l'obertura de les pliques, l'urbanitzador comunicarà a l'Ajuntament la proposta d'adjudicació.  
La resolució de l'Ajuntament de ratificació o rectificació s'efectuarà en el termini de 15 dies, i es notificarà a l'urbanitzador i a tots els participants.  
Pot obtindre's més informació en l'Ajuntament de Cheste i en la mercantil Turia Actuaciones Integrales, SAU. Telèfon: 756 803 969. Fax: 431 341 864. Adreça electrònica: .  
L'anunci de licitació ha sigut publicat en el suplement del Diari Oficial de la Unió Europea de 27 d'abril de 2010.  
Paterna, 4 de maig de 2010.- L'apoderat: Antonio Valero Villaescusa.